María Pedraza

María Pedraza, nada en Madrid, España o 26 de xaneiro de 1996 é unha actriz española de cine e televisión que se deu a coñecer en 2017 protagonizando a película Amar, de Esteban Crespo, e interpretando o papel de Alison Parker na serie de Antena 3, A Casa de Papel.

 Traxectoria 
Dende os oito anos estudou danza clásica no Real Conservatorio Profesional de Danza Mariemma. A seguir, mentres continuaba coa danza, por consello da súa nai, comezou con clases de interpretación até os 18 anos.

Pedraza foi descuberta na súa conta de Instagram polo director de cine Esteban Crespo, quen a convidou a realizar unha audición para escoller á actriz principal da súa ópera prima Amar tras ver as súas publicacións na rede social. María presentouse e obtivo o papel de Laura, integrando unha repartición conformada tamén por Pol Monen, Natalia Tena, Gustavo Salmerón e Nacho Fresneda.‘Amar’ a María Pedraza, a estrela de cine que naceu en Instagram O Mundo. Consultado o 2 de abril de 2018.Esteban Crespo: "Amar é unha película sobre o paso á madurez" Fotogramas. Consultado o 2 de abril de 2018. A película estreouse en cines o 21 de marzo de 2017.

O seu segundo proxecto como actriz foi o de dar vida a Alison Parker, filla do embaixador británico en España, na popular serie de Atresmedia A Casa de Papel. A posterior compra da mesma por Netflix valeulle á actriz o recoñecemento tanto nacional como internacional. Ese mesmo ano formou parte do elenco da webserie producida por RTVE para a súa plataforma Playz Se foses ti, interpretando os papeis de Alba Ruiz Alonso e Cristina Romeu. Trátase dunha serie interactiva na que os usuarios votaban semanalmente para decidir de que maneira continuaba a historia. Esta deu lugar a un telefilme, estreado o 4 de decembro de 2017 na 1 e Pedraza interpretou o papel de Marina Nunier durante a primeira tempada da serie.

A principios de 2018 foi anunciada a participación de Pedraza na segunda serie española orixinal de Netflix titulada Elite, onde comparte repartición cos actores da Casa de Papel Miguel Herrán e Jaime Lorente. Elite estreouse o 5 de outubro dese mesmo ano. Tras finalizar a gravación da mesma, Atresmedia confirmou que a actriz sería a protagonista de Toy Boy, a súa nova ficción producida por Plano a Plano  que foi proxectada no FesTVal en Vitoria-Gasteiz e preestrenada en Atresplayer Premium en 2019. Trala súa emisión pola televisión en aberto, a serie foi estrenada tamén na plataforma online Netflix a principios de marzo de 2020.

En agosto de 2019, comezou a rodaxe de El verano que vivimos, longametraxe dirixida por Carlos Sedes na que traballou con Blanca Suárez e Javier Rey entre outros.​ Estreouse o 6 de novembro de 2020.

En xuño de 2020, informouse que Pedraza protagonizará, xunto a Karra Elejalde, unha nova comedia de Fernando Colomo titulada Poliamor para principiantes, e que comezaba a rodaxe.

Ademais, entre setembro e outubro de 2020 rodou a película ¿A quién te llevarías a una isla desierta?, dirixida por Jota Linares e para Netflix, plataforma coa que a actriz repite tras Elite. A cinta presentouse na XXII edición do Festival de Málaga e a súa estrea realizouse o 12 de abril de 2019.

En decembro de 2020, participou no videoclip Que se joda todo lo demás da cantante Alice Wonder.

 Filmografía 
 Películas 
PelículasAnoTítuloPapelDirector(a)Notas2019¿A quién te llevarías a una isla desierta?MartaJota LinaresPapel principal2017Si fueras tú: la película Alba Ruiz Alonso / Cristina RomeuJoaquín ChamasTV-Movie
Papel principalAmarLauraEsteban CrespoDebut actoral
Papel principal2020El verano que vivimosAdelaCarlos Sedes2021Poliamor para principiantesJavier Colomo

 Series 
SeriesAnoTítuloPapelCadea/PlataformaNotas2019Toy BoyTriana MarínAntena 313 episodios2018ÉliteMariña Nunier OsunaNetflix8 episodios2017Si fueras túAlba Ruiz Alonso / Cristina RomeuPlayzWebserie
8 episodiosLa Casa de PapelAlison ParkerAntena 315 episodios

 Notas 

 Véxase tamén 

 Ligazóns externas 

 Ficha na IMDb

Categoría:Actores de televisión de España
Categoría:Actores de cinema de España
Categoría:Nados en Madrid